Për shtetasin e një vendi të tretë, i cili nuk ka nevojë për vizë qëndrimi afatshkurtër për të hyrë në Republikën e Kroacisë dhe që punon si drejtues i mjetit të transporti mallrash në transportin ndërkombëtar rrugor të mallrave, gjatë dorëzimit të aplikimit duhet të paraqiten:
1. Formularin e plotësuar dhe të nënshkruar të kërkesës për vizë afatgjatë (viza D);
2. Dokumentin e vlefshëm të udhëtimit (me të paktën dy faqe bosh, të lëshuar brenda 10 viteve të fundit dhe me vlefshmëri prej të paktën tre muajsh pas datës së skadimit të vizës së kërkuar);

3. Fotografi me ngjyra në formatin 35×45 mm, në përputhje me standardet e ICAO-s;
4. Dokumentacion që vërteton:
a. Kualifikimin profesional të drejtuesit të mjetit (patentë shoferi e kategorisë C/CE);
b. Punësimin pranë një subjekti juridik të themeluar në një vend të tretë 
      (kontratë pune dhe dëshmi regjistrimi për sigurimin pensional);
c. Bashkëpunimin tregtar midis subjektit juridik të themeluar në një vend të tretë dhe     një subjekti juridik në Republikën e Kroacisë (marrëveshje bashkëpunimi tregtar, kontratë dërgese, etj.);
d. faktin se shtetasi i vendit të tretë është i angazhuar në transportin e produkteve ose materialeve në Republikën e Kroacisë ose nga Republika e Kroacisë drejt një vendi të tretë (urdhër transporti, CMR – fletëngarkesë ndërkombëtare e mallrave, etj.);
5. Sigurimin shëndetësor të udhëtimit që mbulon të gjithë kohëzgjatjen e planifikuar të qëndrimit në Republikën e Kroacisë dhe që është i vlefshëm në të gjithë Zonën Shengen. Mbulimi minimal: 30,000 EUR;
6. Dëshminë e pagesës së tarifës së vizës (93 EUR);
7. Nëse aplikimi dorëzohet në një Qendër Aplikimi për Viza të VFS Global, paguhet gjithashtu e ashtuquajtura tarifë shërbimi;
8. Gjatë dorëzimit të aplikimit merren shenjat e gishtërinjve. Kategori të caktuara personash përjashtohen nga detyrimi për të dhënë gjurmët e gishtërinjve;
9. Kur është e aplikueshme, dokumentacion shtesë mbi bashkëpunimin tregtar midis subjektit juridik të përmendur në pikën 4(c) dhe subjektit juridik të themeluar në një vend të tretë që kryen dërgesën e produkteve ose materialeve drejt ose nga Republika e Kroacisë, si dhe dëshmi regjistrimi për transportin ndërkombëtar rrugor të mallrave (kontratë dërgese, urdhër-blerje, CMR, ekstrakt nga regjistri i operatorëve të transportit, licencë e operatorit të transportit, etj.). 

Për shtetasin e një vendi të tretë, i cili nuk ka nevojë për vizë qëndrimi afatshkurtër për të hyrë në Republikën e Kroacisë dhe që punon si shofer autobusi në transportin ndërkombëtar të rregullt të pasagjerëve, gjatë dorëzimit të aplikimit duhet të paraqesë:
1. Formularin e plotësuar dhe të nënshkruar të kërkesës për vizë për qëndrim afatgjatë (viza D);
2. [bookmark: _Hlk240977289] Dokumentin e vlefshëm të udhëtimit (me të paktën dy faqe bosh, të lëshuar brenda 10 viteve të fundit dhe me vlefshmëri prej të paktën tre muajsh pas datës së skadimit të vizës së kërkuar);
3.  Fotografi me ngjyra, në formatin 35 × 45 mm, në përputhje me standardet e ICAO-s;

4. Dokumentacionin që vërteton:
a. Kualifikimin profesional të shoferit (patentë shoferi e kategorisë D/DE);
b. Faktin se shtetasi i vendit të tretë është i punësuar pranë një subjekti juridik të themeluar në një vend të tretë, të regjistruar për transport të rregullt ndërkombëtar të pasagjerëve (kontratë pune, dëshmi e regjistrimit në sigurimin pensional, ekstrakt nga regjistri i operatorëve të transportit, etj.);
c. Faktin se shtetasi i vendit të tretë është i angazhuar në transport të rregullt ndërkombëtar të pasagjerëve midis Republikës së Kroacisë dhe një vendi të tretë (orari i udhëtimit, marrëveshja për itinerarin, urdhri i punës, etj.);
5. Sigurimin shëndetësor të udhëtimit, që mbulon të gjithë periudhën e planifikuar të qëndrimit në Republikën e Kroacisë dhe që është i vlefshëm në të gjithë zonën Shengen. Mbulimi minimal: 30.000 EUR;

6. Dëshminë e pagesës së tarifës së vizës (93 EUR);

7. Nëse aplikimi dorëzohet në një Qendër për Aplikim për Viza të VFS Global, paguhet gjithashtu e ashtuquajtura tarifë e shërbimit;

8. Gjatë dorëzimit të aplikimit, merren shenjat e gishtërinjve. Kategori të caktuara personash janë të përjashtuara nga detyrimi për të dhënë shenjat e gishtërinjve.
